John Utheim

John Utheim (1847-1910) var en norsk teolog, politiker (V) og amtmann.

 Bakgrunn 
John Utheim ble født 13. januar 1847 i Kvernes. Foreldrene var gårdbruker John Utheim og Kari Hogstad. Navnet Utheim kommer fra gården Utheim på Averøya, Nordmøre. John Utheims besteforeldre flyttet dit og hans far kjøpte gården. Utheim ble uteksaminert cand.theol. i 1874 og arbeidet som lærer fra 1870 til 1878. 

Han var gift med Othilie Rowe. Utheim døde 16. september 1910 i Leikanger.

 Virke 
Fra 1978 ble han tilknyttet Sjøkrigsskolen i Horten, først som lærer, og fra 1890 som dosent.

I 1892 ble han valgt inn som annenrepresentant til Stortinget fra Jarlsberg og Larvik amt han satt i en periode. Han stilte til gjenvalg tre ganger. Hans bror Peder Utheim var innvalgt på Stortinget 1892-1897. Deres nevø Trygve Utheim var fylkesmann, stortingsmann og statsråd. Barnelegen Kirsten Utheim Toverud var deres niese.

Han var medlem av Horten bystyre fra 1883 til 1902, fra 1899 til 1901 som ordfører. I 1902 ble han utnevnt til amtmann i Nordre Bergenhus amt, en stilling han hadde fram til sin død i 1910. Han var medstifter av Norsk Kvinnesaksforening i 1884.«Indbydelse til at indtræde i Norsk Kvindesags-Forening stiftet den 28de Juni 1884», Bergens Tidende, 18. november 1884 Han ledet kommisjonen for inndeling i enmannskretser ved valg til Stortinget og medvirket vesentlig til lov av 7. april 1906 om enmannskretser.

Utheim var republikaner, og agiterte mot innføring av monarki i 1905.

Referanser

 Eksterne lenker 


  Fylkesleksikon NRK Sogn og Fjordane
  1905 – Amtmannen i Nordre Bergenhus amt – John Utheim Sogn og Fjordane fylkesarkiv

Kategori:Norske amtmenn
Kategori:Fylkesmenn i Sogn og Fjordane
Kategori:Stortingsrepresentanter 1892–1894
Kategori:Stortingsrepresentanter fra Venstre
Kategori:Ordførere i Horten
Kategori:Venstre-ordførere i Vestfold
Kategori:Personer fra Averøy kommune
Kategori:Medlemmer av Norsk Kvinnesaksforening